《梓潼县》
清代·周有声

不到潼川县，安知栈阁悬。城孤才得地，山拓渐容天。

树色旌竿直，江流藻绘鲜。神灵俨祠庙，一为指星躔。

作者简介：（1749—1814）湖南长沙人，字希甫，号松冈。乾隆六十年进士。由内阁中书累迁大定知府，历思州、思南、贵阳三府，署江苏松江、苏州二府，总理下河工务。以干练称，以劳卒官。工诗，有《东冈诗剩》。